## MODELI PËR DOKUMENTIN KONSULTATIV

**Draft vendimi:** "Per miratimin e strategjisë ndërsektoriale për mbrojtjen e konsumatorëve dhe mbikëqyrjen e tregut, 2023-2030”

|  |
| --- |
| *(Përcaktoni/shkruani komentet e kujt po kërkoni (veçanërisht), p.sh. komente (të përgjithshme) publike, nga komuniteti ekspert në fushën përkatëse, nga organet përfaqësuese të komunitetit të biznesit, nga organizatat joqeveritare dhe individët me përvojë në fushën përkatëse, etj.)*Ministria e Financave dhe Ekonomise fton qytetarë, ekspertë të fushës, shoqata dhe përfaqësues të tjerë të publikut të interesuar për të kontribuar përgjatë procesit të konsultimit publik, të draft Strategjisë Ndërsektoriale “Për mbrojtjen e konsumatorëve dhe mbikëqyrjen e tregut, 2023-2030”.MFE mirëpret komente të përgjithshme publike kryesisht mbi:-Vendosja në treg vetëm e produkteve të sigurta dhe në konformitet me kërkesat e legjislacionit të aplikueshëm, duke përfshirë edhe produktet e shitura/tregtuara online, për të siguruar një nivel të lartë sigurie të mbrojtjes së konsumatorëve-Mbrojtje i interesave ekonomike të konsumatorëve, nëpërmjet përmirësimit të informacionit dhe transparencës .Përmiresimi i Legjislacionit kombetar ne perputhje rregulloret dhe direktivat e BEInformimi dhe ndërgjegjësimi i konsumatorëve dhe i subjekteve, si dhe bashkëpunimi ndërinstitucionalKontributet tuaja do të konsiderohen përgjatë procesit të përmirësimit të mëtejshëm të Strategjisë Ndërsektoriale “Për mbrojtjen e konsumatorëve dhe mbikëqyrjen e tregut, 2023-2030”.. MFE do të përmbledhë të gjitha sugjerimet dhe komentet tuaja dhe do të japë sqarime për mënyrën se si ato janë reflektuar si dhe do të argumentohet mospranimi I komenteve, në rast se nuk do të reflektohen  |

Kohëzgjatja e konsultimeve:

|  |
| --- |
| Konsultimi publik nëpërmjet publikimit në RENJK do të zgjasë nga data 12 tetor 2023 deri më 09 Nentor 2023.  |

Si të përgjigjeni:

|  |
| --- |
| *Shkruani si mund të përgjigjen palët e interesuara/publiku në konsultime, p.sh. Me email:, Me postë në:, Duke plotësuar formularin në internet në RENJKP (siguroni linket e drejtpërdrejta).*Mund të merrni pjesë në procesin e konsultimeve publike, duke dërguar komente/kontribute për projektvendimin “Per miratimin e strategjisë ndërsektoriale për mbrojtjen e konsumatorëve dhe mbikëqyrjen e tregut, 2023-2030”.*, publikuar në RENJK* . |

Kontakti:

|  |
| --- |
| *Duhet të jepen të dhënat e kontaktit të koordinatorit përkatës për konsultime publike dhe /ose të ndonjë personi tjetër të cilit i drejtohen pyetjet.*Klotilda.Neziri@financa.gov.al;Mamica.Dhamo@financa.gov.al; Romina.Meco@financa.gov.al |

Datat dhe vendet e takimeve publike:

|  |
| --- |
| *Siguroni informacionin nëse ato janë të organizuar.*Strategjisë Ndërsektoriale “Për mbrojtjen e konsumatorëve dhe mbikëqyrjen e tregut, 2023-2030”, është konsultuar në tryeza të përbashketa , paraprakisht me Shoqatat e Mbrojtjes se Konsumatorit me studente të Fakultetit i Drejtësisë dhe Shoqatat e Biznesit dhe Dhomat e tregëtisë dhe industrisë në datat 20 Dhjetor 2022 tek Xheko Imperial. Takim me donataret dhe përfaqësues të Delegacionit të BE në Shqipëri më datën 27.07 2023 në ambjenet e MFE.   |

Sfondi i propozimit legjislativ

|  |
| --- |
| *Përshkruani pse ka nevojë për rregulloren e re/të ndryshuar, d.m.th cila është gjendja aktuale, si është e rregulluar, cilat janë sfidat, problemet dhe mangësitë ekzistuese si të praktikës, ashtu edhe të rregulloreve ekzistuese, çfarë eshte bërë në të kaluarën ashtu siç duhet me keto politika.*Shqipëria ka zhvilluar për gjatë shumë viteve një politikë dhe një kuadër legjislativ të posaçëm për çështjet e mbrojtjes se konsumatorit dhe mbikëqyrjes e tregut. Në këtë këndvështrim, në periudhën pas përfundimit të Strategjisë Ndërsektoriale “Për mbrojtjen e konsumatorëve dhe mbikëqyrjen e tregut, 2020”, lind nevoja që të sigurohet plotësimi i boshllëkut, si një përgjigje efektive ndaj të gjitha prioriteteve të reja në zhvillimin e vendit, nëpërmjet hartimit të një dokumenti të ri strategjik. Gjithashtu, situata pandemike COVID-19 ka ngritur sfida të rëndësishme që prekën jetën e përditshme të konsumatorëve, veçanërisht në lidhje me disponueshmërinë dhe aksesin e produkteve dhe shërbimeve. Prandaj, edhe si përgjigjje e nevojave të konsumatorëve gjatë dhe pas pandemisë mbetet një prioritet i rëndësishëm për të qenë pjesë e një dokumenti të ri politik.Shqipëria është në rrugën e integrimit evropian, dhe që me nënshkrimin e MSA-së, ka marrë përsipër detyrimin për të siguruar për konsumatorin shqiptar, një nivel të njëjtë mbrojtje dhe të drejtash me ato të konsumatorëve të vendeve të BE. Kjo nënkupton që Shqipëria duhet të zhvillojë një politikë aktive të mbrojtjes të konsumatorit, në përputhje me legjislacionin dhe praktikat e BE. Strategjia parashikohet që të ketë karakter ndër sektorial dhe të mbulojë një spektër të gjerë çështjesh si: siguria e ushqimit dhe e produkteve jo ushqimore; zbatimi i të drejtave të konsumatorit në tregun tradicional, si dhe në blerjet online, në mënyrë që konsumatorët të përfitojnë nga një nivel i krahasueshëm mbrojtjeje të të drejtave në largësi, sikurse e gëzojnë në blerjet e drejtpërdrejta (fizikisht); adresimi i sfidave të reja për sigurinë e produkteve të sjella nga teknologjitë e reja dhe shitjet online; fokus më i madh në iniciativat për të mbështetur, ndërgjegjësimin dhe edukimin e konsumatorëve, integrimin dhe përfshirjen e tyre në politikat e konsumatorit etj.Politika e propozuar do të synojë zhvillimin e mëtejshëm dhe zbatimin e duhur të kuadrit ligjor dhe institucional të çështjeve të mbrojtjes së konsumatorit dhe mbikëqyrjes së tregut, të zhvilluar përgjatë shumë viteve, me vizionin dhe objektivat për të ecur përpara në nivel kombëtar |

Propozimet

|  |
| --- |
| *Renditni dhe përshkruani në mënyrë të shkurtër dhe koncize të gjitha propozimet dhe ndryshimet që doni të prezantoni me rregulloren e reja. Përdorni një gjuhë të thjeshtë.***Vizioni dhe qëllimi**Vizioni i strategjisë për periudhën e parashikuar të zbatimit do të synojë “Konsumatorë të mbrojtur, të fuqizuar dhe me besim në një treg të drejtë, të sigurtë, ku konsumatorët ushtrojnë të drejtat e tyre, si dhe krahas marrin pjesë dhe luajnë një rol aktiv në tranformimin dixhital dhe në mbrojtjen e mjedisit. **Qëllim i strategjisë** do të konsistojë në garantimin e funksionimit efektiv të një tregun konkurrues, ku veçanërisht mbrojtja dhe fuqizimi i konsumatorëve, por edhe i operatorëve ekonomikë, do të sigurohet nëpërmjet përmirësimit dhe zbatimit të kuadrit ligjor, vendosjes së standardeve në cdo fushë, respektimit të parimeve të zhvillimit të qëndrueshëm, edukimit të konsumatorëve e përfaqësuesve të shoqërisë civile në veçanti, bizneseve, në lidhje me të drejtat e konsumatorëve, si dhe rritjes së bashkëpunimit ndërmjet strukturave kompetente dhe aktorëve të tjerë kryesorë.parashikohen të mbulohen nëpërmjet tre shtyllave ku do të mbështet strategjia, dhe konkretisht:I.**Siguria e produkteve**: Siguria e produkteve ushqimore dhe e produkteve jo-ushqimore; barnat për përdorim njerëzor; kozmetika; fusha e infrastrukturës së cilësisë; mbikëqyrja e tregut. **Objektivin e kësaj shtylle e përbën**:Vendosja në treg vetëm e produkteve të sigurta dhe në konformitet me kërkesat e legjislacionit të aplikueshëm, duke përfshirë edhe produktet e shitura/tregtuara online, për të siguruar një nivel të lartë sigurie të mbrojtjes së konsumatorëve, mbështetur në mbikëqyrjen efektive të tregut, si dhe në një infrastrukturë efektive të cilësisë, sipas praktikave më të mira evropiane.II.**Çështje të mbrojtjes së konsumatorëve që nuk lidhen me aspektet e sigurisë** (interesat ekonomike): praktikat tregtare; zbatimi i të drejtave të konsumatorëve; zgjidhja alternative dhe online e mosmarrëveshjeve; mjedisi; turizmi; digjitalizimi; **Objektivi përkatës i shtyllës**: Mbrojtje dhe promovim i interesave ekonomike të konsumatorëve, nëpërmjet përmirësimit të informacionit dhe transparencës së tij, mbi tregjet dhe të drejtat e konsumatorëve, mekanizmat efikase të dëmshpërblimit, mbi promovimin e konsumit të qëndrueshëm, veçanërisht për karakteristikat specifike dhe ndikimin mjedisor të mallrave dhe shërbimeve; mbrojtjen e të drejtave gjatë blerjeve online në kontekstin e transformimit digjital.**III.Informimi dhe ndërgjegjësimi i konsumatorëve** dhe i subjekteve, si dhe bashkëpunimi ndërinstitucional dhe me të gjithë aktorët e tjerë: organizatat e konsumatorëve, shoqëria civile, biznesi, akademikët. **Objektivi kësaj shtylle** : Krijimi i kushteve të duhura për mbështetjen dhe fuqizimin e të gjithë aktorëve të tregut, duke përfshirë konsumatorët, organizatat e konsumatorëve, bizneset, përfaqësuesit e shoqërisë civile dhe autoritetet publike, nëpërmjet veprimeve që përmirësojnë bashkëpunimin ndërmjet autoriteteve kompetente; shkëmbimin transparent të informacionit dhe fushatave për të rritur ndërgjegjësimin, veçanërisht në lidhje me zbatimin e legjislacionit të aplikueshëm, si dhe për të drejtat e konsumatorëve.Në këtë shtyllë, për arsye karakterit horizontal janë kontribues të gjitha institucionet e lartpërmendura të të dy shtyllave të tjera.  |

Pyetjet

|  |
| --- |
| *Listoni pyetje për të cilat po kërkoni reagime. Ato mund të lidhen me propozimet tuaja (p.sh. A jeni dakord me propozimin për ..., A jeni dakord që duhet të ndërmerren veprime të mëtejshme për të parandaluar/rritur ..., A jeni dakord që ne e quajmë shkelje ..., A pajtoheni me përkufizimin tonë të ri për ..., etj.) ose thjesht përdoren për të mbledhur të dhëna shtesë që ju kërkoni (p.sh. Cili do të ishte ndikimi i propozimeve tona në biznesin tuaj, organizatat, A e bën organizata juaj ..., etj.). Ju mund të merrni parasysh kufizimin e gjatësisë së përgjigjeve për pyetjet individuale (p.sh. 250/500 fjalë).*A jeni dakort me Krijimim i një sistem monitorimi efektiv për kontrollet zyrtare nëpërmjet një strukture të vecantë që do ta bëjë me efektiv sistemin kombëtar të kontrollit ushqimor ? A jeni dakort me fushat e propozuara mbi përmirësimi i legjislacionit shqiptar duke përafruar legjislacionin shqiptar me acquis-in e BE-së dhe kërkesat ndërkombëtare?A jeni dakort me rritjen e monitorimit për të mundësuar evidentimin dhe inspektimin e gjithë subjekteve që operojnë në treg për të garantuar të gjitha standartet në treg mbi produktet dhe sherbimet të cilat u ofrohen konsumaotreve?A jeni dakort me ngritjen dhe funksionimi i strukturave të njësive vendore të ngarkuara me çështjet e mbrojtjes së konsumatorëve në çdo bashki të vendit?A jeni dakort me ngritjen e platformave online mbi ankesat e konsumatoreve dhe ne perputhje me direktivat Europiane?   |